
CENTRUM VOĽNÉHO ČASU RAKOVÁ 140
Obecný úrad č. 140, 02351 Raková
ŠKOLSKÝ PORIADOK

               CENTRUM VOĽNÉHO ČASU RAKOVÁ 140
Obecný úrad č. 140, 02351 Raková
Riaditeľ Centra voľného času, Raková 140 vydáva tento školský poriadok v súlade so zákonom č. 245/2008 Z.z. o výchove a vzdelávaní (školský zákon), vyhlášky MŠ SR č. 306/2009 Z.z. o školskom klube detí, školskom stredisku záujmovej činnosti, centre voľného času, školskom hospodárstve a stredisku odbornej praxe vychádzajúc z deklarácie práv dieťaťa a Listiny základných práv a slobôd vo vzťahu k žiakom, vychovávateľom a ostatným zamestnancom Centra voľného času (ďalej len ,,Centrum“).
Centrum vytvára podmienky na neformálne vzdelávanie, organizuje a zabezpečuje výchovno-vzdelávaciu činnosť prostredníctvom rozvoja detí a mládeže. Organizuje a zabezpečuje rekreačnú a športovú činnosť pre deti a mládež v priebehu celého kalendárneho roka.
Člen sa dobrovoľným prihlásením do záujmového útvaru Centra voľného času (odovzdaním riadnej vyplnenej prihlášky) zaväzuje riadne dochádzať na záujmovú činnosť. Je povinný riadiť sa pokynmi pedagogického zamestnanca, externého zamestnanca a školským poriadkom. V záujme naplnenia práva na kvalitne využitý voľný čas Centrum zabezpečí svoju prevádzku, organizáciu života členov a podmienky pre optimálne medziľudské vzťahy tak, aby čas strávený v Centre bol efektívne využitý z hľadiska neformálneho vzdelávania.

I.časť
Všeobecné ustanovenia 
1. Výchovno-vzdelávací proces sa riadi platným rozvrhom hodín, ktorý je povinný rešpektovať každý člen záujmového útvaru a každý pedagogický pracovník.

2. Priama výchovná činnosť v Centre sa začína o 8.00 hodine a končí o 20.00 hodine počas pracovných dní. Počas voľných dní podľa potreby a rozvrhu hodín.

3. Člen záujmového útvaru (ďalej len ZÚ) je povinný sa nachádzať minimálne 5 minút pred konaním činnosti v priestoroch, kde sa činnosť koná. Činnosť prebieha podľa rozvrhu hodín, jedna vyučovacia hodina v centre trvá 60 minút. Prestávky v činnosti stanovuje vedúci ZÚ individuálne podľa náročnosti činnosti.

4. Záujmová činnosť sa začína 1.septembra a končí 30.júna v príslušnom školskom roku.

5. Na jednorazových podujatiach sa činnosť Centra realizuje podľa vopred schváleného organizačného zabezpečenia vo vopred stanovenom termíne a čase pre deti, mládež a širokú verejnosť.

6. Predmetové súťaže a olympiády, športové súťaže SAŠŠ sa realizujú podľa schválených propozícií v daných termínoch a dohodnutom čase pre účastníkov riadne prihlásených.

7. Činnosť počas školských prázdnin je realizovaná formou pobytových, prímestských detských letných táborov, ktoré sa konajú podľa vopred schválených rámcových plánov pri dodržaní stanovenej kapacity a Vyhlášky č. 526/2007 Z.z. o požiadavkách na zotavovacie podujatia. Činnosť počas prázdnin je od 7.00 do 16.00 hodiny, prípadne podľa potreby.
8. Výchovno-vzdelávací proces je vykonaný v učebniach, v klubovniach, v telocvičniach ZŠ, na ihriskách, v športových areáloch,  v elokovaných pracoviskách, vo voľnej prírode a podobne.

9. Na záujmovú činnosť používa žiak primerané oblečenie a obuv podľa požiadaviek BOZP a vedúceho ZÚ.

10. Na bezpečnosť žiaka počas vzdelávacej činnosti ZÚ zodpovedá vedúci ZÚ. Počas činnosti vyplývajúcej z plánu činnosti zodpovedá za bezpečnosť pedagogický dozor. Za bezpečnosť dieťaťa mimo priamej činnosti Centra zodpovedá pedagogický dozor.

11. Pri výletoch a exkurziách vykonáva pedagogický dozor do počtu 15 žiakov 1 pedagogický zamestnanec, ak je počet prekročený je zabezpečená ďalšia účasť plnoletej osoby.

II. časť
Práva a povinnosti člena ZÚ, návštevníka Centra,
zákonného zástupcu člena ZÚ
A – každý člen ZÚ má právo na:
1. ochranu zdravia a bezpečnosti pri činnosti v Centre (na začiatku školského roka je oboznámený vedúcim ZÚ so zásadami BOZP),

2. organizáciu výchovy a vzdelávania primeranú jeho veku, schopnostiam, záujmom, zdravotnému stavu a v súlade s psychohygienickými zásadami,

3. poskytnutie kvalitnej záujmovej činnosti pri dodržiavaní pedagogických zásad a príslušných právnych noriem, na neformálne vzdelanie zamerané na rozvoj osobnosti, talentu, rozumových a fyzických schopností s rešpektovaním individuality jednotlivca,

4. v duchu humanity a tolerancie vysloviť slušným spôsobom svoj názor a nebyť za svoj názor trestaný,

5. na kladenie otázok vychovávateľovi a odpovedí k téme, ktorá sa preberá na záujmovom útvare,

6. na objektívne hodnotenie vo všetkých oblastiach záujmovej činnosti,

7. zapojiť sa do niektorej z foriem záujmovej činnosti, ktoré Centrum ponúka, po výbere má povinnosť ich navštevovať,

8. využívať priestory Centra na mimoškolskú činnosť za prítomnosti pedagogického dozoru,

9. obrátiť sa na zamestnancov Centra a jeho riaditeľa ak má pocit, že došlo k porušeniu jeho práv,

10. predložiť svoje požiadavky a návrhy na zlepšenie záujmovej činnosti vedeniu Centra,

11. byť informovaný o činnosti Centra a využívať členské výhody na základe odovzdania vzdelávacieho poukazu v príslušnom školskom roku,

12. ochranu osobných údajov pred ich šírením a zneužívaním,

13. pri úraze, alebo nevoľnosti na poskytnutie prvej pomoci, pri vážnejšom úraze na lekársku pomoc. Na ošetrenie ide buď v sprievode rodiča – zákonného zástupcu, alebo pedagogického zamestnanca,

14. úctu k jeho vierovyznaniu, svetonázoru, národnostnej a etnickej príslušnosti,

15. úctu k svojej osobe a na zabezpečenie ochrany proti fyzickému, psychickému a sexuálnemu násiliu,

16. člen so špeciálnymi výchovno-vzdelávacími potrebami má právo na výchovu a vzdelávanie s využitím špecifických foriem a metód, ktoré zodpovedajú jeho potrebám, a na vytvorenie nevyhnutných podmienok, ktoré túto výchovu a vzdelávanie umožňujú,

17. člen ZÚ nesmie byť v súvislosti s výkonom svojich práv postihovaný za to, že podá na iného člena ZÚ, pedagogického zamestnanca, alebo iného zamestnanca CVČ sťažnosť, žalobu alebo návrh na začatie trestného stíhania.
B – každý člen ZÚ má povinnosti:
1. osvojovať si zásady vlastenectva, humanity, demokracie, rasovej znášanlivosti, tolerancie a správať sa podľa nich, predchádzať všetkým formám diskriminácie, xenofóbie, antisemitizmu a ostatných prejavov intolerancie, byť disciplinovaný a plniť pokyny pedagogických pracovníkov Centra,

2. chrániť vlastné zdravie a zdravie iných, dbať na čistotu a poriadok, dbať na slušné správanie a kultúru vyjadrovania,

3. byť v Centre vhodne a čisto oblečený, upravený a prezutý,

4. šetriť zariadenia Centra, chrániť ho pred poškodením, šetriť elektrickú energiu, vodu, hospodárne zaobchádzať s majetkom Centra a učebnými pomôckami,

5. dodržiavať vyučovací čas, prestávky a plniť ďalšie pokyny pedagogického dozoru,

6. podieľať sa na ochrane a tvorbe životného prostredia v Centre,

7. ospravedlniť svoju neprítomnosť na záujmovej činnosti, na ktorú je prihlásený,

8. v prípade úrazu, alebo náhleho ohrozenia ihneď informovať zamestnanca Centra alebo najbližšiu dospelú osobu,

9. zúčastňovať sa na činnosti záujmového útvaru podľa prihlásenia,

10. neobmedzovať svojím konaním práva ostatných osôb zúčastňujúcich sa výchovy a vzdelávania,

11. dodržiavať školský poriadok Centra a ďalšie vnútorné predpisy Centra,

12. ctiť si ľudskú dôstojnosť ostatných členov ZÚ a zamestnancov Centra,
13. rešpektovať pokyny zamestnancov centra, ktoré sú v súlade so všeobecne záväznými právnymi predpismi, vnútornými predpismi Centra a dobrými mravmi.
C – členovi ZÚ nie je dovolené:
1. fajčiť v priestoroch Centra, taktiež pri činnostiach organizovaných centrom mimo priestorov školského zariadenia,

2. prinášať do Centra predmety ohrozujúce bezpečnosť a zdravie,

3. prinášať do Centra cenné veci, väčší obnos peňazí, mobily,

4. prinášať a požívať alkohol, drogy a iné zdraviu škodlivé látky,

5. prinášať predmety a propagačný materiál narúšajúci demokratickú a mravnú výchovu mládeže,

6. hrať hazardné hry v priestoroch Centra, manipulovať s prostriedkami ochrany budovy a majetkom Centra,

7. manipulovať s prostriedkami ochrany budovy a majetkom Centra,

8. znečisťovať steny, ničiť zariadenia učební a sociálnych zariadení,

9. po skončení záujmovej činnosti zanechá člen ZÚ svoje miesto patrične upravené (papiere, odpadky, prezuvky, učebné pomôcky a pod.),

10. za dlhodobú neospravedlnenú neúčasť na činnosti ZÚ môže byť žiak vylúčený z činnosti Centra.
D – zákonný zástupca člena ZÚ má právo:
1. žiadať, aby sa v rámci výchovy a vzdelávania poskytovali členom ZÚ Centra informácie a vedomosti vecne a mnohostranne v súlade so súčasným poznaním sveta a v súlade s princípmi a cieľmi výchovy a vzdelávania podľa školského zákona,

2. oboznámiť sa s výchovným programom Centra a školským poriadkom Centra,

3. byť informovaný o výchovno-vzdelávacích výsledkov dieťaťa,

4. vyjadrovať sa k výchovnému programu centra, prostredníctvom školskej rady Centra.
E – zákonný zástupca člena ZÚ je povinný:
1. dodržiavať podmienky výchovno-vzdelávacieho procesu svojho dieťaťa určené školským poriadkom Centra,

2. dbať na sociálne a kultúrne zázemie dieťaťa a rešpektovať jeho špeciálne výchovno-vzdelávacie potreby,

3. informovať Centrum o zmene zdravotnej spôsobilosti jeho dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania,

4. nahradiť škodu, ktorú jeho dieťa úmyselne zavinilo,

5. ospravedlniť neprítomnosť maloletého dieťaťa, ktorá trvá viac ako dve neprítomnosti na ZÚ.

F – pedagogický pracovník, vedúci ZÚ je povinný:
1. Každý pedagogický pracovník dôsledne dodržiava pracovný poriadok školy. 

2. Rešpektuje práva dieťaťa. 

3. Pri rokovaní s rodičmi rešpektuje osobnosť rodiča, nepopiera mu jeho práva, podáva mu objektívne informácie a rozhovor vedie v duchu spolupráce. 

4. Monitoruje náhle zmeny v správaní dieťaťa, zabezpečuje prevenciu proti šikanovaniu a iným sociálno-patologickým javom. 

5. Dbá na bezpečnosť dieťaťa, zodpovedá za ich zdravie v priestoroch školského zariadenia a na akciách. 
6. Vo svojom konaní musí postupovať rozvážne, nie unáhlene a nerozmyslene. 

7. Dáva členovi priestor na vyjadrenie svojich názorov, postojov a vlastnej tvorivosti. 

8. Dbá na dodržiavanie práva na ochranu súkromia, cti a povesti člena. 

9. Bezodkladne uskutočňuje opatrenia pri zistení šikanovania, alebo jeho náznakoch. 

10. V plnej miere dodržuje zákon o ochrane osobných údajov. 

11. Vo vymedzenom čase a priestore čo najzodpovednejšie vykonáva dozor nad žiakmi.
12.  Je povinný zachovávať mlčanlivosť o skutočnostiach súvisiacich s výkonom zamestnania.
G - Pravidlá vzájomných vzťahov a vzťahov s pedagogickými zamestnancami a ďalšími  zamestnancami školy  

Práva ustanovené v tomto školskom poriadku sa zaručujú rovnako každému členovi v súlade so zásadou rovnakého zaobchádzania vo vzdelaní. 

Výkon práv a povinností vyplývajúcich z tohto školského poriadku musí byť v súlade s dobrými mravmi. Nikto nesmie tieto práva a povinnosti zneužívať na škodu druhého člena. Člen nesmie byť v súvislosti s výkonom svojich práv postihovaný za to, že bola prostredníctvom jeho zákonného zástupcu na iného člena, pedagogického zamestnanca alebo iného zamestnanca školy podaná sťažnosť, žaloba alebo návrh na začatie trestného stíhania. 

Školské zariadenie nemôže člena, pedagogického zamestnanca a ďalších zamestnancov školy postihovať alebo znevýhodňovať preto, že uplatňuje svoje práva podľa tohto školského poriadku. 

Výkonom práv začleneného člena so špeciálnymi výchovno-vzdelávacími potrebami nemôžu byť obmedzené práva ostatných členov, ktorí sú účastníkmi výchovy a vzdelávania. 

Ak zákonný zástupca člena nedbá o jeho výchovu, alebo podľa poznatkov školského zariadenia je výchova a výživa člena ohrozená škodlivými vplyvmi, najmä alkoholizmom a užívaním omamných látok zákonného zástupcu člena, oznámi to riaditeľka zriaďovateľovi školského zariadenia. 

 Je zakázané počas výchovno–vzdelávacej činnosti bez súhlasu pedagogického pracovníka, alebo vedúceho ZÚ opúšťať svojvoľne priestory Centra.  

III.časť
Podmienky na zaistenie bezpečnosti a ochrany zdravia detí

Podmienky na zaistenie bezpečnosti a ochrany zdravia detí a ich ochrana pred sociálno-patologickými javmi, diskrimináciou, alebo násilím V starostlivosti o zdravie, hygienu a bezpečnosť detí sa zamestnanci riadia všeobecne záväznými predpismi Zákonníka práce, zákonom č.245/2008 školský zákon, pracovným poriadkom a internými pokynmi riaditeľky CVČ. Za dodržiavanie hygienických predpisov v priestoroch CVČ a ochranu zdravia detí zodpovedajú aj prevádzkoví zamestnanci a to v rozsahu im určenej pracovnej náplne.
CVČ je pri výchove a vzdelávaní a pri činnostiach súvisiacich so záujmovou činnosťou povinné: 
1. Prihliadať na základné fyziologické potreby detí. 

2. Vytvárať podmienky na zdravý vývin detí a na predchádzanie sociálno-patologických javov. 

3. Poskytnúť nevyhnutné informácie na zaistenie bezpečnosti a ochrany zdravia detí. 

4. Viesť evidenciu školských úrazov, ku ktorým došlo počas výchovno-vzdelávacej činnosti a pri činnostiach organizovaných školským zariadením; pri vzniku školského úrazu vyhotoviť záznam o školskom úraze. Pri úraze zabezpečí vychovávateľ pomoc a lekárske ošetrenie. O úraze a uskutočnených opatreniach neodkladne informuje zákonného zástupcu dieťaťa.
5. Za bezpečnosť detí počas záujmovej činnosti zodpovedá vedúci záujmového útvaru.
IV.časť

Podmienky nakladania s majetkom

Podmienky nakladania s majetkom, ktorý školské zariadenie spravuje Pracovníci Centra voľného času nakladajú s majetkom, ktorý školské zariadenie spravuje tak, aby nedošlo k jeho poškodeniu, alebo ku krádeži. Starajú sa o jeho fungovanie a ochranu a podľa toho k nemu pristupujú. 

Správa majetku musí fungovať tak, aby nedošlo k jeho zneužitiu. Škody na inventári a zariadení spôsobené úmyselne alebo z nedbanlivosti odstráni člen, alebo jeho rodičia – zákonní zástupcovia, prípadne škodu nahradí. 

Ak sa nezistí vinník, škodu nahradí kolektív záujmového útvaru. 

Je zakázané počas výchovno–vzdelávacej činnosti bez súhlasu pedagogického pracovníka, alebo vedúceho ZÚ opúšťať svojvoľne priestory Centra.
V. časť
Vznik a ukončenie členstva

1. Vznik členstva
Členom ZÚ v príslušnom školskom roku sa môže stať dieťa a mladý človek do 30 rokov, prípadne dospelý na základe odovzdania riadne vyplnenej prihlášky do konkrétneho záujmového útvaru – krúžku.
2. Zánik členstva
Riaditeľ Centra môže ukončiť členstvo plnoletému žiakovi na jeho vlastnú žiadosť, prípadne jeho zákonného zástupcu alebo pre závažné porušenie školského poriadku.
VI. časť
Opatrenia vo výchove
Opatreniami vo výchove žiakovi sú:
1. Pochvala vedúcim ZÚ:
· za výborné výsledky

· za vzornú dochádzku

· za príkladné slušné správanie
Udeľuje sa slovne, spravidla na hodine záujmového útvaru.

2. Pochvala riaditeľom Centra:
· za  úspešnú reprezentáciu (na návrh vedúceho ZÚ)


Udeľuje sa písomne, spravidla na konci školského roku.

· Napomenutie vedúcim ZÚ a podmienečné vylúčenie z činnosti:
(Ukladá riaditeľ Centra na návrh vedúceho ZÚ)
- za závažné porušovanie školského poriadku (alkohol, drogy, omamné látky, šikanovanie, krádež)
- za čin, za ktorý bol žiak trestne stíhaný a právoplatne odsúdený.
Všetky opatrenia vo výchove, ktoré budú udelené neplnoletým žiakom oznámi riaditeľ Centra ich zákonným zástupcom.

VII. časť
Členské poplatky

Výška mesačného členského poplatku je určená VZN 3/2013, článok 8, príloha tab. č. 5 obce Raková –úprava.  Ukončením členstva nevzniká členovi nárok na vrátenie členského poplatku. Na základe žiadosti a potvrdenia o hmotnej núdzi žiadateľa, môže zriaďovateľ rozhodnúť o odpustení členského poplatku.

Úprava všeobecne záväzného nariadenia Obce Raková č. 3/2023, ktorým sa mení nariadenie obce č.1/2013
o výške príspevku zákonného zástupcu dieťaťa a na čiastočnú úhradu nákladov v školách a školských zariadeniach Obce Raková

Úpravou sa mení: 

Výška mesačného príspevku na čiastočnú úhradu nákladov na činnosti  centra voľného času 
Príloha č. 5

Tab. 5:

Výška mesačného príspevku na čiastočnú úhradu nákladov na činnosti centra voľného času. 

CENTRUM VOĽNÉHO ČASU, RAKOVÁ 140

VÝŠKA MESAČNÉHO PRÍSPEVKU V €/ 1 ZÁUJMOVÝ ÚTVAR

DIEŤA , ŽIAK, ŠTUDENT, DOSPELÁ OSOBA, KTORÁ NEODOVZDÁ VZDELÁVACÍ POUKAZ V PROSPECH CVČ / S VÝNIMKOU DIEŤAŤA, KTORÉ NENAVŠTEVUJE ZÁKLADNÚ ŠKOLU/
4,50 €

DIEŤA , ŽIAK, DOSPELÁ OSOBA, KTORÁ ODOVZDÁ VZDELÁVACÍ POUKAZ V PROSPECH CVČ
1,50 €

VIII.
Záverečné ustanovenia

Tento školský poriadok platí pre všetkých návštevníkov Centra od 2.septembra 2024.

                                                                                                 .....................................................

                                                                                                      PaedDr. Martina Remešová


riaditeľka CVČ Rako
Prílohy:
1.ORGANIZAČNÝ PORIADOK PRE ČLENOV ZÁUJMOVÝCH ÚTVAROV
2.POKYNY K BEZPEČNOSTI A OCHRANY ZDRAVIA PRI PRÁCI

Príloha č. 1

CENTRUM VOĽNÉHO ČASU RAKOVÁ 140
Obecný úrad č. 140, 02351 Raková

ORGANIZAČNÝ PORIADOK PRE ČLENOV ZÁUJMOVÝCH ÚTVAROV
Pre deti/žiakov/členov CVČ, ZÚ (ďalej len „členovia ZÚ) platia nasledujúce pravidlá: 
1.

Môžu prichádzať do CVČ a školy iba v čase vyhradenom pre činnosť príslušného záujmového útvaru, a to najneskôr 10 minút pred začatím práce záujmového útvaru. V priestoroch CVČ a škôl ZŠ a MŠ sú povinní sa správať podľa zásad spoločenského a školského poriadku. 

2.

Po príchode do budovy CVČ a škôl sa prezúvajú, odložia si veci na príslušné miesto tak, aby bol v priestoroch vyhradených na činnosť úplný poriadok. Mimo určenia sa nesmú nachádzať žiadne veci členov záujmových útvarov (ZÚ). V budovách je prísny zákaz odkladania bicyklov. 

3.

Po preobutí čakajú disciplinovane na chodbe svojho vedúceho a pod jeho dozorom odídu na určené pracovisko. Pri oneskorenom príchode člena ZÚ zabezpečí služba dňa jeho odvedenie k vedúcemu záujmového útvaru. 

4.
Pohyb po budove je povolený len prechádzkovým krokom.

5.

Činnosť ZÚ sa riadi podľa schváleného rozvrhu hodín. Zmenu rozvrhu hodín možno 
uskutočniť len so súhlasom riaditeľa. 

6.

Členovia ZÚ môžu používať len zariadenia a pomôcky pod dozorom vedúceho ZÚ. Premiestňovanie materiálu a pomôcok y miestnosti vykoná iba vedúci ZÚ.

7. 

Členovia ZÚ nesmú opustiť budovu v čase činnosti ZÚ bez povolenia vedúceho alebo zamestnanca CVČ. Zamestnanci nesmú posielať členov ZÚ vybavovať svoje súkromné veci. Súhlas sa vydá iba vo vážnych prípadoch.

8. 

Vo všetkých priestoroch, kde sa vykonáva činnosť, je člen ZÚ povinný dodržiavať zásady hygieny, udržiavať čistotu, upozorňovať iných členov ZÚ na dodržiavanie poriadku.

9. 

Za udržiavanie hygieny, poriadku a čistoty v klubovniach a triedach zodpovedá vedúci ZÚ. Pri odchode vedúci ZÚ skontroluje okná a celkový poriadok a odovzdá kľúč službe dňa. Vedúci okamžite hlási závady a úrazy službe na pracovisku.

10.
Drahé, luxusné veci, mobil,  väčší obnos peňazí sa na činnosť nesmú nosiť, ak áno, iba na vlastnú zodpovednosť.

11.
Všetci členovia ZÚ, vedúci ZÚ a zamestnanci CVČ sú povinní dbať na šetrné zaobchádzanie s majetkom a zariadením CVČ a škôl tak, aby tento slúžil čo najdlhšie.

12.
Po ukončení činnosti v ZÚ členovia ZÚ vyložia stoličky, skontrolujú, či je miestnosť v poriadku, potom opustia budovu.


Tento organizačný poriadok je súčasťou Školského poriadku CVČ.



V Rakovej, 2. 9. 2024



...................................................


PaedDr. Martina Remešová


riaditeľka CVČ Raková
CENTRUM VOĽNÉHO ČASU RAKOVÁ 140
Obecný úrad č. 140, 02351 Raková
Svojim podpisom potvrdzujem, že som bol oboznámený so zásadami BOZP

dňa: .....................................

P o d p i s y: 
Príloha č. 2

CENTRUM VOĽNÉHO ČASU RAKOVÁ 140

Obecný úrad č. 140, 02351 Raková

POKYNY K BEZPEČNOSTI A OCHRANY ZDRAVIA PRI PRÁCI PRE ČLENOV ZÁUMOVÝCH ÚTVAROV

Členovia ZÚ sa aktívne zúčastňujú na riešení otázok súvisiacich so starostlivosťou, bezpečnosťou a ochranou zdravia pri práci. Túto časť zabezpečujú vedúci ZÚ.

Členovia ZÚ sú v záujme bezpečnosti a ochrany zdravia pri práci povinní:

•zúčastňovať sa školení, poučení a výcvikov uskutočňovaných školským zariadením, vedúcim ZÚ, alebo iným zamestnancom školského zariadenia v záujem zvýšenia bezpečnosti a ochrany zdravia pri práci,

•svoju účasť na osvojení základných povinností na úseku bezpečnosti a ochrany zdravia pri práci potvrdiť podpisom,

•dodržiavať predpisy a pokyny na zaistenie BOZP, s ktorými boli riadne a preukázateľne oboznámení, ako aj zásady bezpečného správania sa v triedach, plavárni, telocviční, v laboratóriách, odborných učebniach, školskej budove vôbec a tiež všade, kde prebieha organizovaná činnosť žiakov (prevádzková prax, školské oslavy, kultúrne podujatia, lyžiarsky výcvik, exkurzie, výlety),

•vedúci ZÚ si žiakov navštevujúcich ŠKD osobne vyzdvihnú z ŠKD a po skončení ZÚ osobne odvedú do ŠKD,

•oznamovať vedúcemu ZÚ, vyučujúcemu, alebo dozor konajúcemu pedagogickému zamestnancovi nedostatky a poruchy, ktoré by mohli ohroziť bezpečnosť, alebo zdravia pri činnosti žiakov. Ide o poruchy na elektrickom vedení, zariadení učební, športovom  náradí a pod.,

•dodržiavať všetky organizačné pokyny pedagogických zamestnancov, ktorí sú poverení dozorom, vedením praxe, exkurzie, výletu, cvičení a ostatných organizovaných akcií,

•používať pri pracovnej činnosti potrebné predpísané OOPP,

•v čase organizovanej činnosti nie je dovolené používať na pitie nepitnú vodu, neznáme ovocie,

•sústavne dodržiavať zásady sebakontroly, nevystavovať sa nebezpečenstvu z ľahostajnosti, pobytu na neznámych nepreskúmaných miestach, kúpanie sa v nevyhradených miestach,

•nosiť bezpečnú obuv (nie dreváky, topánky na vysokom opätku),

•vo všetkých priestoroch školy a školského zariadenia (učebne, telocvične, ŠJ, WC, ihriská) udržiavať poriadok. Dozor v triedach vykonávajú určení žiaci a vyučujúci.

•cez prestávky, alebo vyučovacie hodiny sa triedy môžu vetrať len spodnými a hornými vetracími oknami. Vetranie má na starosti len vedúcu ZÚ. Je zakázané  žiakom otvárať  okná a vykláňať sa z nich. Členom ZÚ sa zakazuje čistiť okenné tabule. Poškodenie okennej tabule treba ihneď hlásiť vedúcemu ZÚ,

•každý člen ZÚ sa pohybuje krokom, nikdy nie behom. Pohybuje sa vždy po pravej strane komunikácie. Zakazuje sa kĺzať po chodbách a po chodníkoch školy a školského zariadenia v zimnom období, spúšťať sa dolu zábradlím,  nakláňať sa cez zábradlie,

•od vstupu do školy, alebo školského zariadenia až do skončenia ZÚ žiaci nesmú svojvoľne opustiť priestory. Počas ZÚ môže žiaka uvoľniť len vedúci ZÚ,

•do telocvične, odborných učební a kabinetov žiaci vchádzajú len so súhlasom vedúceho ZÚ, ktorého čakajú na chodbe až do jeho príchodu. V týchto priestoroch žiaci pracujú len pod dozorom. Za úrazy a škody v týchto priestoroch zodpovedá osoba, ktorá umožnila vstup do priestoru. V čase činnosti ZÚ pracujú žiaci s náradím, prístrojmi a ostatnými pomôckami len za stáleho dozoru vedúceho ZÚ. Pred každou prácou je vyučujúci povinný prekontrolovať stav používaných predmetov, náradia, poškodené nedovolí používať, ale postará sa o ich nápravu. Vo vážnych prípadoch upozorní bezpečnostno-technickú službu,

•po skončení ZÚ, každý vyučujúci starostlivo prezrie opúšťané pracovisko alebo kabinet a postará sa o odstránenie zistených nedostatkov (uzavretie vody, vypnutie spotrebičov, horiace kahany a pod.) Vyučujúci opúšťa pracovisko posledný,

•zakazuje sa umývať podlahu horľavými kvapalinami, vylievať zvyšky horľavín, alebo chemických látok do kanalizačného rozvodu, manipulovať s ohňom v miestnostiach,

•pri cestovaní do školy, alebo školského zariadenia sú členovia ZÚ povinní bezvýhradne dodržiavať pravidlá cestnej premávky, aby svojim nerozvážnym konaním nezapríčinili úraz, alebo neohrozili iné osoby,

•odborová organizácia na škole, alebo školskom zariadení vykonáva prostredníctvom svojich volených orgánov dozor nad BOZP, pôsobí v tomto smere, aby zamestnávateľ (škola, školské zariadenie) a všetci zamestnanci si plnili riadne povinnosti na úseku BOZP a ochrany zdravia a spolupôsobení pri výchove zamestnancov a žiakov,

Prevádzkový poriadok telocvične:

• dodržiavať otváracie hodiny

• vstup do telocvične majú len tí žiaci a hráči, ktorí majú tréningovú hodinu. Tí môžu prísť

do objektu max. pätnásť minút pred tréningom a po tréningu sú povinní opustiť telocvičňu

• riadiť sa pokynmi  vedúceho ZÚ, učiteľov, personálu, prevádzkovateľa alebo trénerov

• akúkoľvek poruchu zariadenia okamžite nahlásiť personálu

• dbať o vlastnú bezpečnosť ako aj bezpečnosť ostatných cvičiacich. Vedenie prevádzky

nenesie zodpovednosť za škody, poranenia, alebo úrazy, ktoré si spôsobili žiaci 

• v celej prevádzke telocvične platí prísny zákaz fajčenia a manipulácie s otvoreným

ohňom. 

• uschovávať osobné veci, šperky, mobilné telefóny a osobné doklady v uzamknutých

šatniach. Prevádzkovateľ nenesie zodpovednosť za ich straty alebo poškodenie.

• dodržiavať poriadok a čistotu, odpadky možno odhadzovať len do odpadkového koša

Opatrne manipulovať s náradím a zariadením telocvične, aby nedošlo k poškodeniu podláh a vybavenia telocvične.

V priestoroch športovej haly je zakázané:

• užívať priestory spôsobom, ktorý ohrozuje bezpečnosť a zdravie návštevníkov,

• poškodzovať a znečisťovať priestory , vybavenie a zariadenie areálu, hádzať akékoľvek

predmety na hraciu plochu,

• vstup do priestorov telocvične s bicyklom alebo kolieskovými korčuľami

• vstup na hraciu plochu bez určenej športovej obuvi,

• vstup na hraciu plochu v čase upratovania plochy (okrem pracovníkov zodpovedných

za úpravu a kvalitu plochy),

• konzumovať alkoholické nápoje a iné omamné látky,

• konzumovať potraviny okrem vyhradených priestorov,

• fajčiť v celom objekte zariadenia, manipulovať s otvoreným ohňom a chemikáliami,

• vpúšťať a vodiť psov a mačky, resp. iné zvieratá,

• vnášať a používať sklenené predmety (vrátane fliaš),

• fotografovať alebo filmovať osoby bez ich súhlasu. Na fotografovanie, či filmovanie

určené na komerčné účely a pre tlač je potrebné získať povolenie od vedúceho prevádzky,

• zasahovať do technického vybavenia telocvične, vstupovať do nepovolených priestorov.

V Rakovej 2.9.2024

                                                                                           ...................................................



                                                                   PaedDr. Martina Remešová



                                                                    riaditeľka CVČ Raková

Dodatky:

Dodatky k školskému poriadku Centra voľného času Raková 140, 02351 Raková:

Dodatok č.1 k Školskému poriadku Centra voľného času Raková 140, 02351 Raková Regulácia používania mobilných telefónov a obdobných osobných zariadení elektronickej komunikácie na školách

Dodatok  č.2 k Školskému poriadku Centra voľného času Raková 140, 02351 Raková k prevencii a riešeniu šikanovania detí a žiakov v školách a v školských zariadeniach

Dodatok č. 3 k Školskému poriadku Centra voľného času Raková 140, 02351 Raková ŠTANDARDY DORŽIAVANIA ZÁKAZU SEGREGÁCIE VO VÝCHOVE A VZDELÁVANÍ
Dodatok č.1

CENTRUM VOĽNÉHO ČASU RAKOVÁ 140
Obecný úrad č. 140, 02351 Raková

Dodatok č.1 k Školskému poriadku
Centra voľného času Raková 140, 02351 Raková

Regulácia používania mobilných telefónov a obdobných osobných zariadení

elektronickej komunikácie na školách

Zákaz používania mobilných telefónov

Čl. 1

Predmet dodatku

Dodatok k školskému poriadku pojednáva o zákaze používania mobilných telefónov alebo obdobného osobného zariadenia elektronickej komunikácie členmi CVČ v čase konania záujmového útvaru
§ 151a zákona o výchove a vzdelávaní č. 245/2008 Z. z; § 151a s účinnosťou od 1.1.2025

Čl. 2

Pravidlá používania mobilného telefónu alebo obdobného osobného zariadenie elektronickej komunikácie

(1) V priestoroch  CVČ  sa používanie mobilného telefónu alebo obdobného osobného zariadenia elektronickej komunikácie (ďalej len „komunikačný prostriedok“) okrem zariadenia vo vlastníctve alebo správe školského zariadenia počas záujmovej činnosti zakazuje okrem prípadov, ak používanie komunikačného prostriedku  na účel výchovy a vzdelávania prispieva k napĺňaniu vzdelávacích štandardov štátneho vzdelávacieho programu, alebo ak jeho používanie na účel výchovy a vzdelávania počas konania  záujmovej činnosti.

(2) Zákaz podľa odseku 1 sa nevzťahuje na žiakov so zdravotným znevýhodnením používajúcich mobilný telefón alebo osobné zariadenie elektronickej komunikácie ako komunikačný prostriedok na účely súvisiace so zdravotným znevýhodnením.

(3) Ak žiak použije komunikačný prostriedok v rozpore s odsekom 1, môže mu školské zariadenie  komunikačný prostriedok dočasne odobrať.

Čl. 3
Regulácia používania mobilných telefónov

(1) Členovia CVČ si môžu ponechať mobilný telefón pri sebe v čase záujmovej činnosti s tým, že telefón nebude nikdy aktivovaný, použitý („videný ani počutý”). Mobilný telefón alebo osobné zariadenie elektronickej komunikácie bude odložený v  taške, s vypnutým zvonením a prístupom na internet, čiže vypnutý úplne.

(2) Porušenie tohto pravidla bude viesť k nasledujúcim opatreniam:
- upozornenie a vysvetlenie dôsledkov porušenia

-zabavenie mobilného telefónu alebo osobného zariadenia elektronickej komunikácie     vedúcim do  konca záujmového vyučovania

-  stretnutie s rodičmi
Čl. 4

Podmienky používania komunikačného prostriedku počas aktivít organizovaných školským zariadením

(1) Podmienky používania komunikačného prostriedku počas aktivít organizovaných školským zariadením určí vedúci nasledovnými podmienkami používania:

- obmedzené používanie len vo vopred určených časoch

- núdzové situácie na kontaktovanie zákonných zástupcov

- vzdelávacie účely pod dohľadom učiteľa

(2) Porušenie týchto podmienok bude viesť k opatreniam uvedeným v článku 3 odstavec 2.

Čl. 5
Zásady výnimiek používania mobilných telefónov

(1) Zákon podľa § 151a, odsek 1, udeľuje výnimku regulácie používania mobilných telefónov okrem zariadenia vo vlastníctve alebo správe školského zariadenia pre edukatívne účely alebo v súlade s plánovaným využitím mobilných telefónov pre účely výchovy a vzdelávania vopred komunikované, že počas tohto času môžu zariadenie používať výlučne v súlade s pokynmi vedúceho vychovávateľa, pričom po skončení sa vrátia do zvoleného režimu regulácie.

(2) Podľa § 151a, odsek 2 sa regulácia používania mobilných telefónov nevzťahuje na žiakov so zdravotným znevýhodnením na účely súvisiace so zdravotným znevýhodnením, ak sú pre nich tieto zariadenia dôležitým komunikačným prostriedkom.
Výnimky podporujú nevyhnutné aktivity, ktoré majú preukázateľne pozitívny vplyv na zvládanie výziev vyplývajúcich zo zdravotného stavu žiaka.

•Komunikačné potreby: Deti so zdravotným znevýhodnením môžu používať mobilné telefóny na komunikáciu s vychovávateľmi, asistentmi alebo rodičmi, ak je to nevyhnutné pre ich vzdelávanie, adaptáciu a začlenenie s cieľom prekonávať špecifické obmedzenia vyplývajúce z ich zdravotného znevýhodnenia.

•Podpora učenia: Mobilné telefóny môžu byť použité na prístup k vzdelávacím aplikáciám a nástrojom, ktoré pomáhajú deťom so zdravotným znevýhodnením lepšie sa zapojiť do záujmovej činnosti a získať potrebné informácie. Tieto prostriedky môžu slúžiť na sprostredkovanie  materiálov, či pomôcok pre lepšie zvládanie adaptácie v prostredí školského zariadenia

•Zdravotné potreby: V prípade, že dieťa potrebuje sledovať svoj zdravotný stav alebo používať aplikácie na monitorovanie zdravotných údajov, môže byť povolené používanie mobilného telefónu.

•Individuálny prístup: Každé dieťa so zdravotným znevýhodnením môže mať špecifické potreby, ktoré je potrebné zohľadniť. Školské zariadenie spolupracuje s rodičmi a odborníkmi
na vytvorenie individuálneho plánu, ktorý zohľadňuje potreby dieťaťa a umožňuje primerané používanie mobilného telefónu. Pričom neprimerané alebo nadmerné využívanie týchto prostriedkov môže byť považované za nevhodné.

Dodatok prerokovaný v rade školského zariadenia 17. januára 2025
Účinnosť

Tento dodatok nadobúda účinnosť 1. februára 2025

                                                                                                ...............................................

                                                                                                 PaedDr. Martina Remešová

                                                                                                 riaditeľka CVČ
Dodatok č.2
CENTRUM VOĽNÉHO ČASU RAKOVÁ 140

Obecný úrad č. 140, 02351 Raková
Dodatok  č.2 k Školskému poriadku
Centra voľného času Raková 140, 02351 Raková
k prevencii a riešeniu šikanovania detí a žiakov v školách

a v školských zariadeniach

Minister školstva, výskumu, vývoja a mládeže podľa čl. 12 ods. 2 písm. f) druhého bodu Organizačného poriadku Ministerstva školstva, výskumu, vývoja a mládeže Slovenskej republiky a v súlade so zákonom č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, zákonom č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov, § 2 a 2a zákona č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov a čl. 28 ods. 2 Dohovoru o právach dieťaťa vydáva túto smernicu:

Čl. 1

Úvodné ustanovenie

Táto smernica upravuje základné znaky, formy a prejavy šikanovania detí a žiakov (ďalej len „žiak“) v  školských zariadeniach (ďalej len „školské zariadenie“), postupy prevencie a metódy riešenia šikanovania.
Čl. 2

Základné ustanovenia 

(1) Na účel tejto smernice sa rozumie

 a) šikanovaním v školskom zariadení obťažovanie1) formou spravidla opakujúceho sa nežiaduceho správania šikanujúceho voči šikanovanému, ktoré je motivované úmyslom získať nad šikanovaným prevahu, šikanovaného ponížiť alebo získať vynútené mocenské postavenie, v dôsledku ktorého dochádza alebo môže dôjsť k vytváraniu zastrašujúceho, nepriateľského, zahanbujúceho, ponižujúceho, potupujúceho, zneucťujúceho, zámerne zraňujúceho alebo urážajúceho prostredia vo forme verbálneho šikanovania, fyzického šikanovania, psychického šikanovania, emocionálneho šikanovania, nebezpečného elektronického obťažovania alebo nebezpečného prenasledovania,

b) priamym šikanovaním šikanovanie, pri ktorom šikanujúci zameriava svoje konanie priamo na šikanovaného opakujúcim sa úmyselným verbálnym, psychickým, emocionálnym alebo fyzickým násilím, pri ktorom sú spravidla prítomní aj účastníci šikanovania; je spojené s cieľom získať prevahu v kolektíve,

1) § 2a ods. 4 zákona č. 365/2004 Z. z o rovnakom zaobchádzaní a o ochrane pred diskrimináciou a o zmene a doplnení niektorých zákonov (antidiskriminačný zákon).

c) nepriamym šikanovaním šikanovanie, pri ktorom šikanujúci používa metódy a nástroje vzťahového násilia a emocionálneho vydierania, najmä v podobe prehliadania, ignorovania, zámerného vyčleňovania šikanovaného z kolektívu, šírenia nepravdivých alebo znevažujúcich informácií, citlivých zvukových záznamov (audiozáznamov), obrazových záznamov (videozáznamov) alebo zvukovo-obrazových (audiovizuálnych) záznamov o šikanovanom alebo manipulovaním názorov a postojov ostatných členov sociálnej skupiny k šikanovanému,

d) šikanujúcim žiak alebo skupina žiakov, ktorí opakovane psychicky alebo fyzicky ubližujú šikanovanému,

e) šikanovaným žiak alebo skupina žiakov, ktorí sú vystavení šikanovaniu,

f) účastníkom šikanovania žiak alebo skupina žiakov, ktorí sú prítomní pri šikanovaní, alebo ktorí majú o šikanovaní vedomosť a nie sú šikanujúcimi ani šikanovanými,

g) dôvodom šikanovania najmä osobitná charakteristika šikanovaného spočívajúca spravidla v jeho zdravotnom znevýhodnení, pohlaví, náboženskom vyznaní alebo viere, príslušnosti k národnosti alebo k etnickej skupine, sexuálnej orientácii alebo rodovej identite, jazyku, sociálnom, spoločenskom alebo majetkovom postavení jeho rodiny, alebo iná osobná charakteristika spojená spravidla s nosením okuliarov, nadváhou alebo nízkou pohybovou gramotnosťou,

h) verbálnym šikanovaním opakované nadávanie, urážanie, posmievanie sa, dobiedzanie, vyhrážanie sa fyzickým útokom, navádzanie na fyzický útok, prikazovanie šikanovanému vykonať určitý úkon proti jeho vôli, zastrašovanie, vydieranie alebo vylúčenie šikanovaného z kolektívu,

i) fyzickým šikanovaním nežiaduci a nechcený fyzický kontakt pre šikanovaného, pri ktorom šikanujúci šikanovaného opakovane bije, udiera, sáče alebo kope do neho, podráža ho alebo hádže do neho rôzne predmety, skrýva, poškodzuje, privlastňuje si alebo ničí veci šikanovaného,

j) psychickým šikanovaním a emocionálnym šikanovaním ubližovanie negatívnym ovplyvňovaním psychiky, emócií, nálady a duševného rozpoloženia šikanovaného, najmä opakovaným ponižovaním, zosmiešňovaním, zahanbovaním, opovrhovaním, ohováraním v jeho neprítomnosti, rozširovaním nepravdivých informácií alebo urážaním rodinných príslušníkov alebo blízkych osôb,

k) elektronickým šikanovaním (ďalej len „kyberšikanovanie“) verbálne, psychické šikanovanie a emocionálne šikanovanie uskutočňované v kybernetickom priestore bez fyzického kontaktu šikanujúceho a šikanovaného prostriedkami informačnej a komunikačnej technológie, ktoré môže mať aj anonymnú povahu, a pri ktorom šikanujúci dokáže uskutočniť útoky z rôznych miest, pričom šikanovaný sa o napadnutí nemusí okamžite dozvedieť a nemusí byť schopný identifikovať šikanujúceho; zverejnené informácie, fotografie, audiozáznamy a videozáznamy môžu byť prístupné veľkému počtu osôb a môže byť náročné ich odstrániť z kybernetického priestoru.

2) Na účel tejto smernice sa za šikanovanie nepovažuje

a) jednorazový alebo impulzívny prejav násilia alebo agresie medzi žiakmi akútnym neovládnutím emócií, ktoré bezprostredne odznievajú,

b) prejav násilia alebo agresie medzi žiakmi mimo školského zariadenia, ktorý nevyplýva zo vzťahov medzi žiakmi v školskom zariadení, okrem kyberšikanovania,

c) nezhoda medzi zamestnancom školského zariadenia a žiakom súvisiaca s výchovno- vzdelávacím procesom.
(3)  Šikanovanie môže napĺňať skutkovú podstatu trestného činu 2), kedy môže byť šikanujúci od veku 14 rokov trestne stíhaný najmä za trestný čin

a) ublíženia na zdraví,3)

b) obmedzovania osobnej slobody,4)

c) lúpeže,5)

d) vydierania,6)

e) hrubého nátlaku,7)

f) nátlaku,8)

g) porušovania domovej slobody,9)

h) sexuálneho násilia,10)

i) sexuálneho zneužívania,11)

j) krádeže,12)

k) neoprávneného užívania cudzej veci,13)

l) poškodzovania cudzej veci,14)

m) nebezpečného vyhrážania sa,15)

n) nebezpečného prenasledovania,16)

o) výroby detskej pornografie,17)

p) rozširovania detskej pornografie,18)

q) prechovávania detskej pornografie a účasti na detskom pornografickom

predstavení19) alebo

r) ohovárania.20)

2) § 8 Trestného zákona. 3) § 155 Trestného zákona. 4) § 183 Trestného zákona. 5) § 188 Trestného zákona. 6) § 189 Trestného zákona. 7) § 190 a 191 Trestného zákona. 8) § 192 Trestného zákona. 9) § 194 Trestného zákona. 10) § 200 Trestného zákona. 11) § 201 až 203 Trestného zákona. 12) § 212 Trestného zákona. 13) § 215 Trestného zákona. 14) § 245 a 246 Trestného zákona.15) § 360 Trestného zákona. 16) § 360a Trestného zákona. 17) § 368 Trestného zákona. 18) § 369 Trestného zákona. 19) § 370 Trestného zákona,20) § 373 Trestného zákona.
(4) Šikanovanie môže napĺňať skutkovú podstatu priestupku proti a) občianskemu spolunažívaniu21) alebo b) majetku.22)

(5) Skutočnosť, že šikanujúci nie je trestne zodpovedný z dôvodu nízkeho veku,23) nie je prekážkou na podanie žaloby vo veci náhrady škody.

(6) Zamestnanec školského zariadenia, ktorému je známy prípad šikanovania a neprijme žiadne opatrenie k prevencii a riešeniu šikanovania, môže byť trestne stíhaný najmä za trestný čin

a) neprekazenia trestného činu,24)

b) neoznámenia trestného činu25) alebo

c) ublíženia na zdraví.26)
Čl. 3

Prevencia šikanovania

(1) Pri prevencii šikanovania školské zariadenie dbá na vytváranie bezpečného prostredia, v ktorom sa vznik šikanovania aktívne obmedzuje.

(2) Pri prevencii šikanovania školské zariadenie primerane pôsobí na žiakov podľa ich veku  a psychickej úrovne a intelektuálnej úrovne s dôrazom na hodnotovú výchovu.27)

(3) Za prevenciu šikanovania v školskom zariadení zodpovedá riaditeľ školského zariadenia. Riaditeľ školského zariadenia zabezpečuje činnosti súvisiace s prevenciou šikanovania prostredníctvom činnosti pedagogických zamestnancov a odborných zamestnancov.

(4) Prevencia šikanovania sa zabezpečuje najmä: a) využívaním takého obsahu výchovy a vzdelávania a takých metód a foriem výchovy a vzdelávania, ktoré posilňujú úctu, toleranciu, empatiu a solidaritu žiakov najmä voči sebe navzájom,

b) aktívnym sústavným výchovným pôsobením pedagogického zamestnanca a odborného zamestnanca vrátane prejavenia záujmu o problémy žiaka v škole a mimo nej,

c) dlhodobou strategickou činnosťou, realizáciou overených preventívnych programov s doplnením o činnosti neformálneho vzdelávania najmä prednášky, diskusie, organizovaných školou alebo inými subjektmi a mimoškolskými činnosťami, ktoré posilňujú v žiakoch úctu, toleranciu, empatiu a solidaritu najmä voči sebe navzájom,

d) spoluprácou s rodičmi alebo inou fyzickou osobou, ktorá má žiaka zvereného do osobnej starostlivosti alebo do pestúnskej starostlivosti na základe rozhodnutia súdu, poručníkom alebo opatrovníkom (ďalej len „zákonný zástupca“), alebo so zástupcom zariadenia, v ktorom sa vykonáva ústavná starostlivosť, výchovné opatrenie, neodkladné opatrenie alebo ochranná výchova, výkon väzby alebo výkon trestu odňatia slobody (ďalej len „zástupca zariadenia“),

e) aktívnym prístupom orgánov školskej samosprávy pri navrhovaní a prerokovaní školského poriadku, školského vzdelávacieho programu a opatrení školského zariadenia k prevencii šikanovania,

f) spoluprácou školského zariadenia so zariadeniami poradenstva a prevencie, pričom pri prevencii šikanovania zariadeniami poradenstva a prevencie sa informovaný súhlas zákonného zástupcu nevyžaduje.
21) § 49 zákona č. 372/1990 Zb. o priestupkoch v znení neskorších predpisov.

22) § 50 zákona č. 372/1990 Zb.

23) § 22 Trestného zákona.

24) § 341 Trestného zákona.

25) § 340 Trestného zákona.

26) § 155 až 158 Trestného zákona.

27) Hodnotová výchova v školách, Štátny pedagogický ústav, 2022

5) Riaditeľ školského zariadenia alebo ním poverený pedagogický zamestnanec alebo odborný zamestnanec posudzujú navrhované činnosti podľa odseku 4 písm. a) až e) z hľadiska predchádzania nežiaduceho vplyvu na žiakov v spolupráci so zariadením poradenstva a prevencie.

(6) Riaditeľ školského zariadenia alebo ním poverený pedagogický zamestnanec alebo odborný zamestnanec priebežne informuje zákonných zástupcov alebo zástupcov zariadenia o opatreniach školského zariadenia pri prevencii šikanovania najmä na webovom sídle školského zariadenia, ak ho má zriadené, alebo na schôdzi zákonných zástupcov v školskom zariadení.

(7) Riaditeľ školského zariadenia zodpovedá za systémové aktivity školského zariadenia pri prevencii šikanovania.

Riaditeľ školského zariadenia  v spolupráci s pedagogickou radou a orgánmi školskej samosprávy

a) rozpracúva opatrenia školského zariadenia pri prevencii šikanovania v školskom poriadku,

b) zabezpečuje dôkladný výkon dozoru v priestoroch, kde k šikanovaniu už došlo alebo by k nemu mohlo dochádzať.
(8) Riaditeľ školského zariadenia

a) zabezpečuje vzdelávanie zamestnancov školského zariadenia v oblasti prevencie a riešenia šikanovania,

b) zapája do prevencie šikanovania orgány školskej samosprávy a zriaďovateľa,

c) zverejňuje kontaktné údaje právnických osôb, ktoré sa zaoberajú prevenciou a riešením šikanovania,

d) zabezpečuje, aby v pracovnom poriadku školského zariadenia bola upravená povinnosť zamestnanca školského zariadenia bez zbytočného odkladu oznamovať podozrenie zo šikanovania, a prijať zodpovedajúce opatrenia,

e) oboznamuje zamestnancov školského zariadenia so spôsobom oznamovania šikanovania a preverovania šikanovania,

f) zabezpečuje poučenie zamestnancov školského zariadenia o skutočnosti, že šikanovanie môže napĺňať skutkovú podstatu priestupku alebo skutkovú podstatu trestného činu,
Smernica č. 1/2025

g) zabezpečuje poučenie zamestnancov školského zariadenia o skutočnosti, že šikanujúcemu môže byť uložené opatrenie vo výchove 28) okrem šikanujúceho, ktorým je dieťa materskej školy, a o skutočnosti, že ak šikanujúci nie je trestne zodpovedný z dôvodu nízkeho veku, nie je to prekážkou na podanie trestného oznámenia a na podanie žaloby vo veci náhrady škody, ktorú šikanujúci spôsobil na majetku alebo vo veci náhrady ujmy, ktorú spôsobil na zdraví,

h) informuje zamestnancov, žiakov a zákonných zástupcov alebo zástupcov zariadenia o postupe pri zistení šikanovania.
28) § 58 ods. 2 a 3 zákona č. 245/2008 Z. z. o výchove a vzdelávaní (školský zákon) a o zmene

Čl.4

 Preverovanie podozrenia zo šikanovania

(1) Riaditeľ školského zariadenia alebo ním poverený pedagogický zamestnanec alebo odborný zamestnanec zostavuje skupinu zamestnancov školského zariadenia, ktorá navrhuje a zabezpečuje postup pri riešení šikanovania; jej členmi sú najmä vedúci ZÚ, vychovávatelia, pedagogickí zamestnanci.

(2) Opatrenia, metódy a postupy pri obmedzovaní šikanovania a nápravy jej dôsledkov sa navrhujú tak, aby zodpovedali vývinovej zrelosti, emocionálnej zrelosti a veku šikanujúceho, šikanovaného a účastníkov šikanovania, vrátane detí so špeciálnymi výchovno-vzdelávacími potrebami a žiakov so špeciálnymi výchovno-vzdelávacími potrebami.

(3) Riaditeľ školského zariadenia alebo ním poverený pedagogický zamestnanec alebo odborný zamestnanec pri preverovaní incidentu, ktorý zahŕňa podozrenie zo šikanovania bez zbytočného odkladu najmä

a) zabezpečí pomoc a ochranu potencionálnemu šikanovanému,

b) zabezpečí, aby v priebehu preverovania nedošlo k ďalšej konfrontácii medzi potencionálnym šikanujúcim a potencionálnym šikanovaným,

c) informuje zákonného zástupcu alebo zástupcu zariadenia potencionálneho šikanujúceho, potencionálneho šikanovaného a potenciálnych účastníkov šikanovania,

d) spíše a zaeviduje záznam o incidente.
(4) Riaditeľ pri incidente podľa odseku 3 podľa potreby kontaktuje

a) zariadenie poradenstva a prevencie,

b) orgán sociálnoprávnej ochrany detí a sociálnej kurately,

c) okresný úrad, ak ide o podozrenie zo spáchania priestupku, alebo políciu, ak ide o podozrenie zo spáchania trestného činu,

d) poskytovateľa záchrannej zdravotnej služby.
(5) Riaditeľ školského zariadenia alebo ním poverený pedagogický zamestnanec alebo odborný zamestnanec pri preverovaní podozrenia zo šikanovania

a) zabezpečí zistenie účastníkov šikanovania a ďalších svedkov a uskutočnenie individuálnych rozhovorov alebo konfrontačných rozhovorov medzi účastníkmi šikanovania alebo medzi svedkami,

b) uchováva dôkazy o podozrení zo šikanovania v nevyhnutnom rozsahu a počas nevyhnutného času,

c) zabezpečí pri rozhovoroch podľa písmena a) prítomnosť najmenej dvoch pedagogických zamestnancov alebo odborných zamestnancov,

d) zabraňuje zľahčovaniu šikanovania a takému konaniu, ktoré môže viesť k neriešeniu šikanovania, preverovaniu šikanovania pod emocionálnym nátlakom alebo v prítomnosti iných žiakov alebo k zverejňovaniu informácií z preverovania šikanovania

Čl. 5

Opatrenia na riešenie šikanovania a nápravu jeho dôsledkov

(1) Školské zariadenie dbá na bezodkladné riešenie šikanovania podľa tejto smernice.

(2) Vo vzťahu k šikanujúcemu riaditeľ školského zariadenia alebo ním poverený pedagogický zamestnanec, vedúci ZÚ alebo odborný zamestnanec

a) zabezpečí individuálny rozhovor odborného zamestnanca zariadenia poradenstva a prevencie so šikanujúcim za prítomnosti jeho zákonného zástupcu alebo zástupcu zariadenia s cieľom objasnenia motivácie, sociálneho a rodinného pozadia správania šikanujúceho a určenia ďalšieho postupu; časti rozhovoru sa môžu konať aj bez prítomnosti zákonného zástupcu alebo zástupcu zariadenia, ak na to dá zákonný zástupca alebo zástupca zariadenia preukázateľný súhlas,

b) navrhne podľa potreby intervenciu v zariadení poradenstva a prevencie alebo zabezpečí intervenciu prostredníctvom odborného zamestnanca školského zariadenia, vrátane podporných činností v príslušnom záujmovom útvare a zabezpečí podmienky pre fyzickú a psychickú bezpečnosť žiakov záujmového útvaru alebo skupiny detí,

c) môže podľa potreby uložiť opatrenie vo výchove žiaka; 29) to neplatí, ak ide o dieťa materskej školy.
(3) Vo vzťahu k šikanovanému riaditeľ školského zariadenia alebo ním poverený pedagogický zamestnanec, vedúci záujmového útvaru alebo odborný zamestnanec

a) zabezpečí podmienky na fyzickú a psychickú bezpečnosť šikanovaného a podľa potreby zabezpečí zdravotné ošetrenie,

b) zabezpečí šikanovanému bezodkladnú psychologickú pomoc a podporu,

c) zabezpečí šikanovanému podľa potreby, po porade s príslušným odborným zamestnancom, cielenú a systematickú podporu najmä prostredníctvom zariadenia poradenstva a prevencie,

d) spolupracuje podľa potreby so Štátnou školskou inšpekciou, regionálnym úradom školskej správy alebo s Úradom komisára pre deti.
(4) Vo vzťahu k účastníkom šikanovania riaditeľ školského zariadenia alebo ním poverený pedagogický zamestnanec alebo odborný zamestnanec

a) zabezpečí účastníkom šikanovania podľa potreby individuálnu podporu a poradenstvo na základe posúdenia  psychológa zariadenia poradenstva a prevencie,

b) zabezpečí skupinovú intervenciu  so zariadením poradenstva a prevencie,

c) zabezpečí skupinové činnosti s cieľom smerovania žiakov k pozitívnym postojom a hodnotám a k rozvíjaniu schopnosti identifikovať sociálno- patologické javy primerane ich veku, najmä v rámci realizácie preventívnych programov, voľnočasových aktivít  vyučovania prierezových tém, činností neformálneho vzdelávania.

29) § 55 ods. 15 zákona č. 245/2008 Z. z. v znení neskorších predpisov.

Čl. 6
Spolupráca so zákonným zástupcom a zástupcom zariadenia
(1) Riaditeľ školského zariadenia alebo ním poverený pedagogický zamestnanec, vedúci záujmového útvaru alebo odborný zamestnanec pri rozhovore so zákonným zástupcom alebo so zástupcom zariadenia šikanovaného, šikanujúceho alebo účastníkov šikanovania vo veci šikanovania dbá na zachovanie dôvernosti informácií.
(2) O rozhovore podľa odseku 1 vrátane informovania zákonného zástupcu alebo zástupcu zariadenia podľa čl. 4 ods. 3 písm. c), vyhotoví riaditeľ školského zariadenia alebo ním poverený pedagogický zamestnanec, vedúci záujmového útvaru alebo odborný zamestnanec zápis, z ktorého jedno vyhotovenie poskytne riaditeľ školského zariadenia alebo ním poverený pedagogický zamestnanec, vedúci záujmového útvaru alebo odborný zamestnanec zákonnému zástupcovi alebo zástupcovi zariadenia.
Čl. 7

Záverečné ustanovenie
Postupy a dokumenty školského zariadenia v oblasti prevencie šikanovania, preverovania šikanovania a riešenia šikanovania sa zverejňujú aj vo forme prístupnej pre žiakov so zdravotným postihnutím a v jazykoch národnostných menšín národnostných škôl zaradených do siete škôl a školských zariadení Slovenskej republiky.
Čl. 8

Zrušovacie ustanovenie

Zrušuje sa smernica č. 36/2018 k prevencii a riešeniu šikanovania detí a žiakov

v školách a školských zariadeniach.
Dodatok prerokovaný v Rade školského zariadenia 17.01.2025

Účinnosť

Táto smernica nadobúda účinnosť 01.02. 2025
                                                                                           ...................................................



                                                                   PaedDr. Martina Remešová



                                                                    riaditeľka CVČ Raková

Dodatok č. 3

                    CENTRUM VOĽNÉHO ČASU RAKOVÁ 140

Obecný úrad č. 140, 02351 Raková
Dodatok č. 3 k Školskému poriadku
 Centra voľného času Raková 140, 02351 Raková

ŠTANDARDY DORŽIAVANIA ZÁKAZU SEGREGÁCIE VO VÝCHOVE A VZDELÁVANÍ 

Pri dodržiavaní zákazu segregácie vo výchove a vzdelávaní škola a školské zariadenie postupuje podľa Štandardov dodržiavania zákazu segregácie vo výchove a vzdelávaní (ďalej len „Štandardy“), ktoré vydáva MŠVVaM SR a ich znenie je súčasťou dodatku školského poriadku. Štandardy sú základné pravidlá, princípy a postupy predchádzania a eliminácie segregácie vo výchove a vzdelávaní. Ich uplatňovanie prispieva k dodržiavaniu princípov výchovy a vzdelávania podľa školského zákona v školách a školských zariadeniach. Vychádzajú z ustanovení Dohovor u o právach dieťaťa: 

Článok 2 ods. 1: Zabezpečiť práva ustanovené týmto Dohovorom každému dieťaťu nachádzajúcemu sa pod ich jurisdikciou bez akejkoľvek diskriminácie podľa rasy, farby pleti, pohlavia, jazyka, náboženstva, politického alebo iného zmýšľania, národnostného, etnického alebo sociálneho pôvodu, majetku, telesnej alebo duševnej nespôsobilosti, rodu a iného postavenia dieťaťa alebo jeho rodičov alebo zákonných zástupcov. 

Článok 2 ods. 2: Urobiť potrebné opatrenia na to, aby bolo dieťa chránené pred všetkými formami diskriminácie alebo trestania, ktoré vyplývajú z postavenia, činnosti, vyjadrených názorov alebo presvedčenia jeho rodičov, zákonných zástupcov alebo členov rodiny. 

Článok 3 ods. 1: Záujem dieťaťa musí byť prvoradým hľadiskom pri akejkoľvek činnosti týkajúcej sa detí, nech už uskutočňovanej verejnými alebo súkromnými zariadeniami sociálnej starostlivosti, súdmi, správnymi alebo zákonodarnými orgánmi. 

Článok 29 ods. 1: Výchova a vzdelávanie dieťaťa má smerovať k: a) rozvoju osobnosti dieťaťa, jeho jedinečných daností a duševných a fyzických schopností v ich najvyššej možnej miere; 

b) rozvíjaniu úcty k ľudským právam a základným slobodám a k zásadám zakotveným v Charte Organizácie Spojených národov; 

c) rozvíjaniu úcty k rodičom, k vlastnej kultúrnej, jazykovej a hodnotovej identite a k hodnotám krajiny, v ktorej dieťa žije i k hodnotám krajiny svojho pôvodu a k iným kultúram d) príprave dieťaťa na zodpovedný život v slobodnej spoločnosti v duchu porozumenia, mieru, znášanlivosti, rovnosti pohlaví a priateľstva medzi všetkými národmi, etnickými, národnostnými a náboženskými skupinami a osobami domorodého pôvodu; 

e) rozvíjaniu úcty k prírodnému prostrediu.”
Štandardy dodržiavania zákazu segregácie sú rozpracovaním a realizáciou praktickej časti Metodickej príručky desegregácie vo výchove a vzdelávaní. 

Štandardy v prepojení na metodickú príručku napomáhajú naplneniu princípu „zákazu všetkých foriem diskriminácie a obzvlášť segregácie“. Segregáciu vo výchove a vzdelávaní definuje školský zákon nasledovne: 

„ konanie alebo opomenutie konania, ktoré je v rozpore so zásadou rovnakého zaobchádzania podľa osobitného predpisu2a) a v dôsledku ktorého dochádza alebo by mohlo dôjsť k priestorovému, organizačnému alebo sociálnemu vylúčeniu skupiny detí a žiakov alebo účastníkov výchovy a vzdelávania alebo k ich oddelenému vzdelávaniu okrem vzdelávania poskytovaného v súlade s medzinárodnou zmluvou, ktorou je Slovenská republika viazaná2b) pri uplatňovaní práv národnostných menšín na výchovu a vzdelanie v jazyku príslušnej národnostnej menšiny a pri vytváraní podmienok na vzdelávanie detí so zdravotným znevýhodnením alebo nadaním a žiakov so zdravotným znevýhodnením alebo s nadaním so zohľadnením ich vôle a záujmov a vôle a záujmov ich zákonných zástupcov, ak je účasť na takom vzdelávaní voliteľná a zodpovedá úprave podmienok výchovy a vzdelávania podľa tohto zákona, osobitne pre výchovu a vzdelávanie na rovnakom stupni vzdelania.“
Štandardy dodržiavania zákazu segregácie vo výchove a vzdelávaní sa týkajú všetkých oblastí, ktoré upravuje školský poriadok podľa školského zákona (Zákon č. 245/2008 Z. z., § 153 ods. 1):
· výkon práv a povinností žiakov a ich zákonných zástupcov v škole, pravidlá vzájomných vzťahov a vzťahov s pedagogickými zamestnancami a ďalšími zamestnancami školy, 

· prevádzka a vnútorný režim školy, 

· podmienky na zaistenie bezpečnosti a ochrany zdravia detí a žiakov a ich ochrany pred sociálno-patologickými javmi, diskrimináciou alebo násilím, 

· podmienky nakladania s majetkom, ktorý škola alebo školské zariadenie spravuje, ak tak rozhodne zriaďovateľ. 

Štandardy dodržiavania zákazu segregácie vo výchove a vzdelávaní definujeme ako Štandardy postojov a hodnôt a Štandardy vyplývajúce z definície segregácie vo výchove a vzdelávaní. 

Štandardy postojov a hodnôt 

Základným predpokladom pre úspešné zavedenie štandardov, ktoré zabezpečia proces prevencie, či odstraňovania segregácie vo výchove a vzdelávaní je zásadný posun v oblasti postojového a hodnotového nastavenia, kultivácie verejného diskurzu a medziľudských vzťahov všetkých aktérov vzdelávania, ktorí prichádzajú na pôde škôl do kontaktu so žiakmi a poslucháčmi. 

Spoločnosť 21. storočia potrebuje občanov, ktorí majú také hodnoty, postoje, schopnosti, poznanie a kritické myslenie, aby mohli fungovať ako demokratickí a interkultúrne kompetentní občania. Postojové a hodnotové štandardy sú definované na základe kľúčových ukazovateľov (deskriptorov), ktoré boli vytvorené Radou Európy v dokumente Referenčný rámec kompetencií pre demokratickú kultúru. Deskriptory sú popisy a vysvetlenia týkajúce sa konkrétneho žiadúceho správania všetkých aktérov vo vzdelávaní: 

1. Zaobchádzať so všetkými ľuďmi bez rozdielu s rešpektom, 

2. Vyjadrovať úctu všetkým bez rozdielu a vnímať rozmanitosť ako príležitosť a prínos pre školu pri príprave a realizovaní aktivít výchovno-vzdelávacieho procesu. 

3. Vyjadrovať druhým ľuďom uznanie ako rovnocenným ľudským bytostiam. 

4. Rešpektovať ľudí rôzneho vierovyznania. 

5. Rešpektovať ľudí, ktorí majú odlišné politické názory. 

6. Prejavovať záujem spoznať presvedčenia, hodnoty, tradície a pohľady druhých ľudí na svet. 

7. Dávať priestor druhým ľuďom na vyjadrenie sa. 

8. Preukázať prebratie zodpovednosti za svoje skutky.
9. Ospravedlniť sa, pokiaľ niekomu ublížim. 

10. Vyjadrovať vôľu a záujem spolupracovať a pracovať s druhými ľuďmi na presadzovaní spoločných záujmov.
Štandardy vyplývajúce z definície segregácie vo výchove a vzdelávaní: 

Škola a školské zariadenie pri uplatňovaní Štandardov dodržiavania zákazu segregácie vypracuje Plán uplatňovania Štandardov dodržiavania zákazu segregácie vo výchove a vzdelávaní a využíva Metodickú príručku desegregácie vo výchove a vzdelávaní vydanú Ministerstvom školstva, vedy, výskumu a športu SR. 

a) Štandardy priestorovej desegregácie:  

Do všetkých priestorov školy alebo školského zariadenia, určených pre žiakov alebo poslucháčov, je umožnený rovný (nediskriminačný) prístup všetkým žiakom a poslucháčom. Škola alebo školské zariadenie nemá priestory a budovy vyhradené pre jednotlivé skupiny žiakov vytvorené za účelom ich vylučovania alebo neprípustného oddeľovania 

na základe ktoréhokoľvek chráneného dôvodu uvedeného v antidiskriminačnom zákone. 

Škola alebo školské zariadenie v rámci výchovno-vzdelávacieho procesu využíva priestory, ktoré spĺňajú normy stanovené regionálnymi úradmi verejného zdravotníctva, pričom výchovno-vzdelávací proces žiadnej zo skupín neprebieha v priestoroch, ktorých kvalita je výrazne rozdielna oproti iným priestorom. 

Ak má škola alebo školské zariadenie v jednotlivých vekových kohortách zastúpenie žiakov rôzneho etnického, národného alebo sociálneho pôvodu, farby pleti alebo iného chráneného dôvodu
podľa antidiskriminačného zákona, má vytvorené triedy, v ktorých je vyvážené zastúpenie žiakov alebo poslucháčov týchto skupín. 

b) Štandardy organizačnej desegregácie: 

Škola alebo školské zariadenie má nastavenú organizáciu školského vyučovania a denný program tak, aby nedochádzalo k vylučovaniu a neprípustnému oddeľovaniu niektorej skupiny žiakov a poslucháčov. 

Všetky skupiny žiakov školy a školského zariadenia majú stanovené rovnaké vzdelávacie štandardy, na základe ktorých pedagogickí zamestnanci, odborní zamestnanci a ďalší zamestnanci vytvárajú učebné osnovy školského vzdelávacieho programu. Úpravy je možné realizovať len u žiakov, ktorým to určuje individuálny vzdelávací program, individuálny učebný plán alebo poskytnuté podporné opatrenia. 

Všetky skupiny žiakov a poslucháčov majú umožnený rovný prístup k materiálno-technickému vybaveniu, učebným materiálom a iným vzdelávacím pomôckam výchovno-vzdelávacieho procesu prislúchajúcemu danému ročníku alebo stupňu vzdelávania. 

Škola alebo školské zariadenie je povinné využiť všetky dostupné prostriedky, nástroje a metódy, aby umožnila prístup ku vzdelávaniu v maximálnej miere všetkým skupinám žiakov aj v prípade krízových udalostí v škole. Po ukončení krízovej udalosti je škola povinná realizovať príslušné podporné opatrenia na kompenzáciu prípadných výpadkov vo výchove a vzdelávaní, ktoré nemohli byť v maximálnej miere riešené počas krízovej situácie.
c) Štandardy sociálnej desegregácie 

Škola alebo školské zariadenie využíva potrebné a dostupné inkluzívne podporné opatrenia na podporu sociálneho začlenenia žiakov a poslucháčov a vytváranie pozitívnej podporujúcej sociálnej klímy v škole a školskom zariadení, ktorá prispieva k destigmatizácii a odstraňovaniu stereotypov a predsudkov. 

Škola alebo školské zariadenie organizuje a podporuje programy neformálneho vzdelávania a mimoškolské aktivity smerujúce k vytvoreniu priaznivej sociálnej klímy a interkultúrneho porozumenia v rámci školy alebo školského zariadenia, medzi žiakmi ako aj rodičmi. 

Škola alebo školské zariadenie prijíma, vzdeláva a vychováva všetky skupiny žiakov a poslucháčov podľa platných právnych predpisov bez vylučovania a neprípustného oddeľovania na základe akéhokoľvek chráneného dôvodu uvedeného v antidiskriminačnom zákone. 

V škole alebo školskom zariadení neexistujú procesy, postupy a usporiadania (ani na úrovni tried), ktoré vylučujú alebo neprípustne oddeľujú skupiny žiakov alebo poslucháčov na základe akéhokoľvek chráneného dôvodu uvedeného v antidiskriminačnom zákone. 

Škola alebo školské zariadenie umožňuje všetkým skupinám žiakov a poslucháčov, aby sa pre napĺňanie a rozvoj svojho potenciálu zapájali do aktivít a súťaží, ktoré sama organizuje, alebo sú škole a školskému zariadeniu sprostredkované, a aktívne ich k tomu motivuje a podporuje. 

Škola alebo školské zariadenie pri hodnotení žiakov alebo poslucháčov nekoná diskriminačne len na základe ich príslušnosti k niektorej sociálnej alebo etnickej skupine alebo iného chráneného dôvodu podľa antidiskriminačného zákona. 

Dodatok prerokovaný v rade školského zariadenia 17. februára 2025

Účinnosť
Tento dodatok je platný v plnom rozsahu od 26. februára 2025.
                                                                                                      ...........................................
                                                                                                     PaedDr. Martina Remešová

                                                                                                      riaditeľka CVČ
